rlitschk/wikidir huggingface dataset:
(138) Tolosa is en Asteroid ut de Hööftgördel, de an’n 19. Mai 1874 vun de franzöösch Astronom Henri Joseph Anastase Perrotin in Toulouse opdeckt wurrn is. Dat weer de eerste Asteroid, de he opdeckt hett. Tolosa is de röömsch Naam vun de Stadt Toulouse. De Afsolute Helligkeit bedrocht 8,75. De Asteroid hett en hell silikatriek Böverflach mit en Albedo vun 0,270.
Friedrich Stromeyer, ok Strohmeyer, (* 2. August 1776 in Göttingen; † 18. August 1835) weer en düütsch Chemiker. Stromeyer studeer in de Johren 1793-1799 in Göttingen Medizin. In dat Johr 1800 hett he sien Doktertitel makt. Stromeyer weer Vörgänger vun Friedrich Wöhler as Perfesser der Chemie an de Universität Göttingen. He föhr 1805 eerstmals en chemisch Praktikum för Studenten in. 1817 hett he dat chemisch Element Cadmium opdeckt unafhängig vun Carl Samuel Leberecht Hermann. Af 1818 wer he Liddmaat vun de Bayerische Akademie der Wissenschaften. Friedrich Stromeyer
Haptenen sünd lütte orgaansche Molekülen as to’n Bispeel Atrazin oder Digoxigenin. Se warrt to de Grupp vun de Antigenen rekent, ünnerscheed sik aver vun jem dordör, dat se alleen noch keen Immunreakschoon utlösen künnt. Dorto sünd se eerst in de Laag, wenn se an en Drägerprotein anbunnen sünd, wat ok as Hapten-Dräger-Prinzip betekent warrt. Se sünd nipp un nau also gor keen Antigenen, man Immunogenen. Haptenen hebbt en bedüdene Rull bi’t Ünnersöken vun Immunreakschonen vun’n Lief. De Immunoloog Karl Landsteiner hett mit jemehr Help nawiesen künnt, dat Antikörper hoochselektiv wesen künnt. De Gefährlichkeit vun de Haptenen liggt dorin, dat se dör’t Anbinnen an spezifische Zellstrukturen, en Immunreakschoon utlösen künnt, de dorto föhrt, dat en sünnere Zellpopulatschoon tonichten maakt waart. In’n normalen Fall is dat Immunsystem in de Laag, liefegene Stoffen to kennen. Dör de Haptenen warrt disse Stoffen aver so verännert, dat se de Immunafwehr as Frömd vörkamt. Krankheiten, bi de dat Immunsystem egen Zellen angrippt un tonichten maakt, warrt Autoimmunkrankheiten nöömt.
Erich Übelacker (* 1936 in Öösterriek) is en öösterriekschen Astronom un Saakbookschriever. Übelacker hett in Stuttgart un Paris de Fäcker Physik un Astronomie studeert. As he sien Dokter harr, hett he negen Johr lang bi de Firma Carl Zeiss Jena in Oberkochen arbeit. Ünner annern harr he in de Tiet dat Regeer över’t Planetariumsafdeel un över’t Feernrohrlabor. Mit sien Lüüd hett he Redschoppen för dat US-amerikaansche Astronautentraining entwickelt un weer weltwiet in vele Städer Raatgever bi’t Planen un Opstellen vun Planetarien. In de Johren vun 1975 bit 2000 weer he de Direkter vun’t Hamborger Planetarium. In de Tiet hebbt sik de Besökertallen verdreefacht. För’t NDR-Feernsehn hett Übelacker fakener mol Sennen över de Astronomie un de Ruumfohrt modereert. Butendem weer he ok Schriever oder Mitarbeiter an negen Utgaven vun de Was-ist-Was-Reeg to Themen ut dat sülve Rebeet. Siet 2000 maakt he Vörlesen op Krüüzfohrtscheep un is’n Gourmet. Literatur vun un över Erich Übelacker in de Düütschen Natschonalbökeree Planetarium Oostwestfalen: „Dozentenportait Prof. Dr. Erich Übelacker“
De Rippenquallen (Ctenophora) sünd en Deerstamm. Se warrt mit de Cnidaria (Netteldeerten) to de Coelenterata (Holldeerten) tosamenfaat. De Naam in de Wetenschap kummt vun greeksch xtena=„Kamm“ un phoro=„drägen“. Man, dat sünd keen richtige Quallen, vun wegen dat de tyypschen Nettelzellen fehlt. De mehr as 100 Oorden vun de Rippenquallen kamt in de Ozeanen op de helen Eer vör.
Scarlet Cavadenti geb. Lubowski (* 8. März 1965) is en düütsch Schauspelerin un Synchroonsnackerin. Siet hör achte Levensjohr synchroonisert Scarlet Lubowski, deelwies ok tosommen mit hör jüngere Bröer Manou Lubowski. Nah hör Abitur is se nah Italien gahn, wo se Literatur- un Spraakwetenschapen studeer un Schauspeelünnericht nehm. de Biene Maja, 1975 (dt. Synchronisatschoon: 1976/77, 1979/80) Bryan Patrick Lyndon in Barry Lyndon, 1975 Violetta in Marco, 1976 (dt. Synchronisatschoon: 1980) Lucie in Ein Autobus, groß wie die Welt, 1977 Heidi in en 6-deeligen Hörspeelreeg, 1978 Gaby in TKKG, 1987 Brooke in Melrose Place, 1992–1999 Gabrielle in Xena, 1995–2001 Libby Chessler in Sabrina – total verhext!, 1996–2003 Byruit und Doubt in Sailor Moon, 1995–1997 Marie in Freeze – Alptraum Nachtwache, 1998 Jessie in Pokémon, siet 1999 Jessie in de Pokémon-Films 1–3 & 8–9 Panzaeron in „Pokémon Mystery Dungeon üm 2006 Scarlet Lubowski in de Internet Movie Database (engelsch) En unvullstännig Uplistung vun hör Spreekrullen in Hörsspeelen Interview mit www.xenafanclub.de (pdf, S. 13, mit Bild)
(149) Medusa is en Asteroid ut de Hööftgördel, de an’n 21. September 1875 vun de franzöösch Astronom Henri Joseph Anastase Perrotin in Toulouse opdeckt wurrn is. Dat weer de tweete Asteroid, de he opdeckt hett. De Asteroid is nah Medusa nömmt wurrn, en vun de Gorgonen ut de greeksche Mythologie, bi de ehren Anblick jeedeen to Steen verklamen de. De Afsluute Helligkeit bedrocht 10,79. De Asteroid hett en hell silikatriek Böverflach mit en Albedo vun 0,23.
Disse Artikel is man blots en Stubben. Du kannst Wikipedia helpen un em verbetern. Moselfranksch is en Dialekt vun de hoochdüütsche Spraak. Moselfranksch is en vun de medeldüütsch Dialekten, wat Pälzisch, Hessisch un anner ok sünd. De Subdialekten sünd: Trierisch (Rhienland-Palz) Eifelisch (Rhienland-Palz) Untermosellanisch (Rhienland-Palz) West-Westerwäldisch (Rhienland-Palz) Siegerländisch (Noordrhien-Westfalen) Siebenbürgisch (Rumänien) Zipser Deutsch (Slowakei) Lëtzebuergesch (Luxemborg, Provinz Luxemborg (Belgien), Rhienland-Palz un Moselle) Wikipedia op Lëtzebuergesch
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Leherheide-West is een Oortsdeel vun Bremerhoben in Düütschland. Dat is een Hoochhuusveerdel vun den sozialen Wohnensbu. Dor leevt hüdigendags (31. Dezember 2005) 8.057 Inwahners. In dat Johr 1996 weern dat noch mehr, as 10.000 Lüde ween. De Buslienen 502, 503 un 508 ennen in Leherheide-West. In den Oortsdeel steiht de ev.-luth. Lukaskark. Bi de Stadtrootswahl 1999 harr de CDU ene afsolute Mehrheit. Bi de Europawahlen 2009 weer Leherheide de Oortsdeel mit de lüttste Andeel vun Bündnis 90/De Grönen; de starkste Partei weer de SPD. http://www.bremerhaven.de/sixcms/media.php/620/Bremerhavener%20Strukturdatenatlas,%20Teil%20A%20-%20Die%20Ortsteile%20-%20Ortsteil%20123%20Leherheide-West.pdf?backend_call=true http://www.entera-online3.de/025_nvp_demo/textband/textband_09/pg_0081.pdf http://www.bremerhaven.de/sixcms/detail.php?id=17749
Heike Ulrich (* 11. Mai 1958 in Bad Arolsen) is en düütsch Schauspelerin un Singerin. 2001-2001 weer se in de Rull vun Tanja Maldini in de ARD-Feernsehreeg Marienhof to sehn. 2003 stunn se ünner de Regie vun hör Bröer Armin Ulrich för de Film "Déjà vu" vör de Kamera, de 2004 mit de „Goldenen Kamera“ vun de Süüdwestrundfunk uttekent wurr. Hör Utbilln as Schauspeler kreeg se bi Peter Nüesch in de Swiez. Feernsehn: „Die glückliche Familie“, „Der Fahnder“, „Oppen und Ehrlich“, „Tatort“ Film: „Sonst hilft dir keiner“, „Déjà vu“ Theater: Engagements bi dat Kinner- un Jöögdtheater München, Marburger Schauspeel, Theater in Kassel Gesang: Uptreden in Amerika mit Jazz, Slager vun de 30er un 40er Johren Heike Ulrich in de Internet Movie Database (engelsch)
Karl Weßling (* 11. März 1911 in Bremen; † 18. August 1968 ok dor) weer en Politiker vun de SPD un en Mann vun de Gewerkschaft in Bremen. Weßling hett de Volksschool besöcht un is vun 1926 bit 1929 Lehrjung ween un hett up Elektriker lehrt. Denn hett he as Elektriker arbeit' un weer vun 1934 af an bi de Siemens-Schuckertwarken togange. He hett bi de Gewerkschaft mitmaakt un hett 1947 anfungen as Sekretär bi de Gewerkschaft ÖTV. Later is he Geschäftsföhrer un eersten Vörsitter bi de Oortsverwaltung Bremen wurrn. Vun 1929 af an hett Weßling to de SPD tohöört. Vun 1947 af an seet he in de Bremer Börgerschop. Dor hett he sik sunnerlich mit Upgaven in de Gesundheitspolitik befaat'. An'n 21. Dezember 1959 is he in den Senat Kaisen VI Senater för Arbeit un Gesundheit wurrn. Börgermeester Willem Kaisen harr em beropen. Ok unner de latern Börgermeesters Willy Dehnkamp un Hans Koschnick is he in sien Amt bleven bit he 1968 storven weer. Vun em hett de Senator-Weßling-Straten bi dat Krankenhuus Links der Weser in Övervieland ehrn Naam kregen. Bremer Senat Bremer Börgerschup Senat Kaisen VI (1959-1963) Senat Dehnkamp Senat Koschnick I Handbuch der Bremischen Bürgerschaft
John Tracy Kidder (* 12. November 1945 in New York City) is en US-amerikaansch Schriever. Kidder hett in Harvard studeert, wo he 1967 sien Bachelor-Afsluss maakt hett. Dornah weer he bit 1969 as Leutnant in Vietnam un studeer ansluutend Kreativ Schrieven an dat bekannt Writers' Workshop vun de Universität Iowa; he kreeg 1974 den Afsluss Master of Fine Arts. Bald dorup fung sien langjohrig Arbeit för The Atlantic Monthly an. He is verheiraadt un leevt in Massachusetts. Sien Book Die Seele einer neuen Maschine broch hüm 1982 den Pulitzer-Pries un den National Book Award in un maak hüm weltwiet bekannt. The Soul of a new machine, düütsch: Die Seele einer neuen Maschine, Birkhäuser, Basel [u. a.] 1982, ISBN 3-7643-1341-2. House düütsch: Das Haus, Rowohlt, Reinbek bei Hamburg 1987, ISBN 3-498-03448-0. Among Schoolchildren, Avon Books, 1990, ISBN 0380710897 (engelsch) Home Town, Random House, 1999, ISBN 0671785214 (engelsch) Mountains Beyond Mountains: Healing the World: The Quest of Dr. Paul Farmer, Random House, 2003, ISBN 0375506160 (engelsch) My Detachment - a memoir, Random House 2004 Mein Weg nach Amahoro, München, Kailash Verlag 2010, ISBN 978-3-424-63029-9 (engelsch Original: Strength in What Remains, Random House 2009) Literatur vun un över Trcay Kidder in de Düütschen
Süüdfränksch is en medeldüütsche oder böverdüütsch Dialekt vun de hoochdüütsche Spraak. Dat Bukowina-Deutsche weer ene Foorm vun de hoochdüütsche Spraak mit staarken Infloot vun't Süüdfränksche oder en Deel vun't Süüdfränksche. dat, no dat böverdüütsch Schema fehlen hier de Ennen vun de Plural: Wage nich Wagen Fehlen Explosiva no m un n: Hemm nich Hemd Kinner nich Kinder Artikel: de Mann nich der Mann d' Fraa nich die Frau 's Kind nich das Kind charakteristisch ei-Luut De i-Luut un de ei-Luut ut't Alemannisch warrn as de hoochdüütsch Luut un as de oi-Luut utsproken. En Bispeel-Satz is: Zwei weiche Eier in einerer Reih (Standardhoochdüütsch: "Zwei weiche Eier in einer Reihe") Spraken in Frankriek Langues d’oïl: Angevin | Bourguignon | Champenois | Frainc-Comtou | Fransch (Francien) | Gallo | Lothringsch (Lorrain) | Normannsch | Percherron | Pikardsch | Poitevin-Saintongeais | Walloonsch Frankoprovenzaalsch Bressane | Dauphinois | Forézien | Jurassien | Lyonnais | Savoyard Langues d’oc/Okzitaansch: Auvergnat | Languedocien | Limousin | Gaskoonsch | Provenzaalsch Anner romaansche Spraken: Katalaansch | Korsisch | Ligursch Westgermaansche Spraken: Elsässisch | Fläamsch | Jenisch | Jiddisch | Lothringisch | Süüdfränksch Anner Spraken: Basksch | Bretoonsch | Romani
I.Q. is en romantische US-amerikaansche Filmkummedie ut dat Johr 1994 vun den Speelbaas Fred Schepisi. In den Film speelt Walter Matthau de Rull vun Albert Einstein, de sien Nichte, speelt vun Meg Ryan, mit en Automechaniker tosamenbringen will. De Mathematikersche Catherine Boyd is de Nichte vun Albert Einstein. Mit ehrn Verlööften, den Verhollenspsycholoog James Morland, is se jüst dorbi ehr Hochtiet to planen, as jemehr Auto jüst vör de Warksteed twei geiht, in de Ed Walters arbeit. Ed is en eenfachen Minsch, man he intresseert sik liekers för Physik. As he nu mit de söten Catherine to doon kriggt, verkiekt he sik foorts in ehr. Catherine lett aver ehr Klock in de Warksteed liggen, en Arvstück vun ehrn Vadder, de Ed ehr natürlich gau torüchbringen will. An de Adress, de se angeven hett, dröpt he aver nich ehr an, man ehrn Unkel Albert. Einstein un sien Frünnen Gödel, Podolsky un Liebknecht wiest sik andoon vun den Gedanken, dat Ed sik in Catherine verkeken hett. Ehr Unkel hett Catherines op Vernunft grünnte Hochtietsafsicht mit James lang dörblickt un will ehr nu helpen, vun James wegtokamen un Ed as den Mann antosehen, de to ehr Hart passt. Einstein un sien Lüüd helpt
Disse Artikel is man blots en Stubben. Du kannst Wikipedia helpen un em verbetern. Archaeen (Archaea, vun ooldgreeksch ἀρχαῖος archaĩos „ooroold“, „vun’n Anfang her“ oder vun ooldgr. η αρχη he Arche „Anfang“), up Platt so wat, as „Oororganismen“ oder „Leevwesen, de dat vun Anfang an al geven hett“, sünd ene Kategorie vun bannig lütte Leevwesen. Se weert nich to de Deerter rekent un ok nich to de Eukaryoten. Man se höört, tohopen mit de Bakterien, to de Prokaryoten, vunwegen, datt ehre Zellen keen Zellkarn hefft. Blangen de Bakterien un de Eukaryoten sünd se een vun de dree Domänen, wo de Leevwesen na de Taxonomie hen in unnerdeelt weert. Bi de Archaeen hannelt sik dat um eenzellige Organismen mit en meest krinkförmige Chromosom in en Nucleoid. Se hefft keen Zellskelett un keene Zellorganellen. De Ünnerscheed to de Bakterien is, datt dat Peptidoglycan in de Zellmembran fehlt un de Struktur vun de Ribosomen anners is. Dat gifft över 200 Aarden. Se sünd de Eukaryoten ähnelker, as dat se de Bakterien ähnelk sünd. Dat gifft de Archaeen sünners in hooge Temperaturen un ok up’n Grund in de See. Bet nu to sünd keene Krankheedserreger ut de Grupp vun de Archaeen bekannt. „Euryarchaeota“ „Crenarchaeota“
Naime is en Deel vun de Stadt Arensperg in de Hoochsuerlandkreis in’t Suerland in Noordrhien-Westfalen. Bet 1975 weer Naime en Deel vun Naime-Hüsten. Vandage hett de Oort mehr denn 20.000 Inwahners. Naime liggt noh bi de Stadt Menden. Naime kreeg 1358 de Stadtrechten. 1911 bet 1913 weer hier de katholsche Kark St. Johannes Baptist buut. Dr. Walther Kolbe, düütsche Politiker (CDU), MdB Franz Müntefering, düütsche Politiker (SPD), MdB Gert K. Müntefering, „Sendung mit der Maus“ Steed över de Historie vun Naime (hoochdüütsch)
De Langues d'oïl [lɑ̃g.ˈdɔjl] sünd ene Grupp vun romansche Spraken. De Naam is vun't Woort för jo. Dat Gegendeel is de Okzitansche Spraak. Dat Rebeet vun de Langues d'oïl is Frankriek (ünner annern Gallo), Belgien (Walloonsch), de Swiez un anner Länner. Dat moderne Franzöösch is de wichtige Langue d'oïl un weer eerst in de Ruum Paris. De Spraken sünd: Franzöösch Bourguignon (burgundisch Zoon) Champenois (franksche Zoon) Franc-comtois (burgundsche Zoon) Gallo (armorikansche Zoon) Lorrain Normand (franksche un armorikansche Zoon) Picardsch (franksche Zoon) Poitevin-saintongeais Walloonsch (franksche Zoon) To de zentrale Zoon höörn traditschonell de Rebeden: Ile de France, Orléanais, Touraine, Ouest de la Champagne, Berry un Bourbonnais. Spraken in Frankriek Langues d’oïl: Angevin | Bourguignon | Champenois | Frainc-Comtou | Fransch (Francien) | Gallo | Lothringsch (Lorrain) | Normannsch | Percherron | Pikardsch | Poitevin-Saintongeais | Walloonsch Frankoprovenzaalsch Bressane | Dauphinois | Forézien | Jurassien | Lyonnais | Savoyard Langues d’oc/Okzitaansch: Auvergnat | Languedocien | Limousin | Gaskoonsch | Provenzaalsch Anner romaansche Spraken: Katalaansch | Korsisch | Ligursch Westgermaansche Spraken: Elsässisch | Fläamsch | Jenisch | Jiddisch | Lothringisch | Süüdfränksch Anner Spraken: Basksch | Bretoonsch | Romani
Besen betekent Besen (Juncus), Geslecht von Planten, Besen, Oort in de Gemeen Luckau in’n Landkreis Lüchow-Dannenbarg, Neddersassen, Besen, Typ von Gastweertschop in Süüddüütschland. Besen is de Familiennaam von Andreas Besen (üm 1650–1715), düütschen Architekt un Timmermeester, Ümit Besen (* 1956), törkschen Schauspeler, Wayne Besen (* 1970), US-amerikaanschen Avkaat. Kiek ok bi: Beesen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Carel Struycken (* 30. Juli 1948 in Den Haag) is en nedderlännschen Filmschauspeler un Dreihbookschriever. He is een vun de spoodrieksten nedderlännschen Filmschauspelers in Hollywood. Sien Bekanntheit geiht vör allen op sien bannige Grött vun 2,13 m un sien markant Utsehn torüch. Beids kamt dorvun, dat he de Krankheit Akromegalie hett. In’t Öller vun veer Johren is Struycken mit sien Familie na Curaçao, en Eiland in de Karibik, togen, woneem he bit 1964 leevt hett. Dorna is he torüch gahn na de Nedderlannen, woneem he toeerst mol de Hoochschool to Enn maakt hett. An de Amsterdamer Schauspeelschool hett he den en Utbilln maakt op dat en Praktikum an’t American Film Institute in Los Angeles folgen de. In’n Ansluss hett Struycken drang mit den Speelbaas un Dreihbookschriever Rene Daalder tosamenarbeit. Dat hett aver noch bit 1977 duert, bit dat he sien eerste Filmrull kregen hett. Dat weer in Sgt. Pepper’s Lonely Hearts Club Band, een Aventüer-Film, in den ünner annern ok de Bee Gees mitspeelt hebbt. He hett bit hüüt in mehr as dörtig Produkschonen mitspeelt. He hett aver ok al as Dreihbookschriever un as Filmproduzent arbeit. Carel Struycken is nich verheiraadt un hett ok keen Kinner. In sien Freetiet befaat
„Veh“ wiest op düsse Siet. Dat Woort hett noch annere Bedüden: kiek dorför ünner Veh (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Ünner Veehtüch (dat, n.) verstaht wie de Beester allgemeen de Beester, de in de Bueree trocken warrn. Dat sünd besünners dat Rindveeh, dat is de Kauh, de Oss un de Bulle. De ward för de Melkwertschap dat Slachten to'n Trecken (fröger) bruukt. dat Swien dat Schaap de Huuszeeg dat Peerd In de Landwertschap warrn ook Vaagels trocken, so as dat Hohn de Goos de Aant de Puter
Rind betekent Rindveeh, de domestizeerte Form vun den Ur, Rinner, en Ünnerfamilie in de Biologie, Rind, en Resin in de noordische Mythologie. Rind is de Familiennaam von Hermann Rind (* 1939), düütschen Politiker, Johann Christian Rind (1726–1797), düütschen Koopmann, Katharina Rind (1904–1989), düütsche Fabrikantin, Michael Rind (* 1959), düütschen Archäoloog, Stephan Rind (* 1967), düütschen Manager. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Anna Elisabeth Wiede (* 20. Dezember 1928 in Berlin; † 16. Juni 2009 ok dor) weer en düütsch Dramatikerin. Se arbeid as Redakteurin in München uni s 1955 tosommen mit hör Mann Peter Hacks in de DDR översiedelt. Tosommen mit hör mann hett se 1956 as de eerste Arbeit in de nee Staat för Bertolt Brechts Berliner Ensemble dat Stück The playboy of the western world (düttsch: Der Held der westlichen Welt) vun John Millington Synge översett. Hör eerst Drama weer in de 1950er Johren Das Untier von Samarkand, wat bannig Spood harr. Anna Elisabeth Wiede hett in Berlin un in Groot Machnow levt. Storven is se an en Krebserkrankung. Das Untier von Samarkand, 1957 Die Sonnenuhr, 1958 Der Osteresel, 1958 Die Abenteuer des Simplizius Simplizissimus, 1969 Die Ratten von Hameln 1959 (Oorupföhren 1979 in Griepswoold Regie: Manfred Dietrich, Bühne: Mathias Stein) Ein Freund der Wahrheit nach Wycherley (DDR-Erstupföhren 1986 in Griepswoold, Regie: Manfred Dietrich) Die stille Pauline. Und andere märchenhafte Geschichten, Berlin (Eulenspiegel-Verlag) 2007
Huang Xianfan(ole Chineesche Schrift:黄現璠/黄现璠; * 13. November 1899 in Fusui; † 18. Januar 1982 in Guilin) weer en Historiker in China. Huang Xianfan is 1899 as tweet vun veer Kinner vun en Fusui in Guangxi boren, woneem he ok opwussen is. Vun 1926 bit 1935 studeer he Historie in Peking (Hööftstadt vun de Volksrepubliek China). 1935 hett he de Master of Historie an de Pädagogische Universität Peking. Vun 1935 bit 1937 studeer he Historie in Tokio. Vun 1941 bet 1942 weer he Perfesser ahn Historie an de Universität vun Sun Yat-sen. Vun 1943 bet 1953 weer he Perfesser ahn Historie an de Universität vun Guangxi. Vun 1943 bet 1953 weer he Perfesser ahn Historie an de Universität vun Guangxi. Vun 1954 bet 1982 weer he Perfesser ahn Historie an de Pädagogische Universität vun Guangxi. China Historie,Ⅰ-Ⅲ, Peking, 1932-1934 Zhuang Historie, Nanning, 1957 黄现璠. Mehr Biller, Videos oder Audiodateien to’t Thema gifft dat bi Wikimedia Commons. Historiker Huang Xianfan[1] Perfesser ahn Zhuang:Huang Xianfan[2]
Picardsch is ene to dat Franzöösche ähnelke romansche Spraak, en vun de Langues d’oïl. Se ward in Frankriek in Flannern, in’t Artois un in de Picardie un ok in den Westen vun de Wallonie (Belgien) spraken. För de Spraak warrn de Wöör chti un chtimi in Flannern un Artois bruukt (un Rouchi in de Ruum Valenciennes), ok wenn de Lü in Flannern meest blots patois doto seggt. De Linguisten bruukt blots dat Woort Picardsch. Die Franzööschsprakig Gemeenschap vun Belgien hett Picardsch as Regionalspraak gellen laten, un ok Walloonsch, Lorrain, Champenois un francique (1990). De franzöösche Staat hett nich in groten Mate dat Picardsch gellen laten, män dat Picardsch profiteert vun de „Délégation Générale à la Langue Française et aux Langues de France“ vun’t Kulturministerium. Spraken in Frankriek Wikipedia Picard http://ches.diseux.free.fr/sons/d85.mp3 http://ches.diseux.free.fr/diri/dir85.htm Centre de Ressources pour la Description de l'Oral (CRDO) ( http://www.language-archives.org/language/pcd ) Spraken in Frankriek Langues d’oïl: Angevin | Bourguignon | Champenois | Frainc-Comtou | Fransch (Francien) | Gallo | Lothringsch (Lorrain) | Normannsch | Percherron | Pikardsch | Poitevin-Saintongeais | Walloonsch Frankoprovenzaalsch Bressane | Dauphinois | Forézien | Jurassien | Lyonnais | Savoyard Langues d’oc/Okzitaansch: Auvergnat | Languedocien | Limousin | Gaskoonsch | Provenzaalsch Anner romaansche Spraken: Katalaansch
De Bundsautobahn 114 (Afk.:BAB 114, in Kortform ok A 114 nöömt) is en öörtliche Autobahn in’n Noorden vun Berlin mit en Samtläng vun 8,5 km. Se verbinnt dat Berliner Stadtzentrum mit de Bundsautobahn 10 (Berliner Ring). De A 114 fangt an’t Autobahndreeeck Pankow an un föhrt vun dor ut na Süüden op de Stadtmitt to. So ennt mit de Anslusssteed Prenzlauer Promenade, woneem de Autobahn in de Bundsstraat 109 übergeiht, de in’n wieteren Verloop Ansluss an de Bundsautobahn 100 (Berliner Stadtring) gifft. De Deelstrecken vun de A 114 sünd twüschen 1973 un 1982 för den Verkehr freegeven worrn. De Autobahn schall in de Johren 2009 un 2010 vun Grund op instand sett warrn. Dorbi is ünner annern ok de Bo vun Standstriepens plaant. Bundsautobahn 114. Mehr Biller, Videos oder Audiodateien to’t Thema gifft dat bi Wikimedia Commons. Vullstännige Beschrieven vun’n Verloop (hdt.) Daten to de A 114 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 |
Dat Lorrain is ene bannig lütte romansche Spraak, ene vun de langues d'oïl un dat Woort för al romansch Dialekten in Lothringen. Dat Lorrain ward in Frankriek un Belgien snackt, in Belgien ok mit de Naam gaumais. Spraken in Frankriek Michèle Benoît et Claude Michel, Le parler de Metz et du pays Messin, éditions Serpenoise, Metz. Prix de l'Académie nationale de Metz 2001. Brondex Mory, Chan Heurlin ou les fiançailles de Fanchon, éditions Serpenoise, Metz. Georges L'Hôte, La Mélie Tieûtieû couârie avec le père Fanfan, éditions Serpenoise, Metz. En Klassiker vun de traditschonell Literatur op lorrain. Léon Zéliqzon, Dictionnaire des patois romans de la Moselle, éditions Serpenoise, Metz. Mots et figures des 3 provinces (Champagne, Lorraine, Franche-Comté), par Hubert Lesigne. Éditions L'Harmattan, 2001, 192 pages. Spraken in Frankriek Langues d’oïl: Angevin | Bourguignon | Champenois | Frainc-Comtou | Fransch (Francien) | Gallo | Lothringsch (Lorrain) | Normannsch | Percherron | Pikardsch | Poitevin-Saintongeais | Walloonsch Frankoprovenzaalsch Bressane | Dauphinois | Forézien | Jurassien | Lyonnais | Savoyard Langues d’oc/Okzitaansch: Auvergnat | Languedocien | Limousin | Gaskoonsch | Provenzaalsch Anner romaansche Spraken: Katalaansch | Korsisch | Ligursch Westgermaansche Spraken: Elsässisch | Fläamsch | Jenisch | Jiddisch | Lothringisch | Süüdfränksch Anner